มีก้อนตรงปากช่องคลอดและมีก้อนกลมๆในช่องคลอดด้านขวา มีขนาดใหญ่ มีตกขาว ปัสสาวะไม่สุด อุจาระลำบาก(ถ่ายไม่ออก)
สวัสดีค่ะ ก้อนตรงปากช่องคลอดเป็นก้อนกลมๆดังกล่าวมานั้น อาจจะเกิดจาก ถุงน้ำหรือติ่งเนื้อบริเวณช่องคลอดถุงน้ำของต่อมผลิตไขมันที่อยู่ใต้ผิวหนังของบริเวณแคมใหญ่ ถุงน้ำของต่อมบาร์โธลิน ซึ่งเป็นต่อมที่เอาไว้สร้างน้ำหล่อลื่นขณะมีเพศสัมพันธ์ หากถุงน้ำของต่อมบาร์โธลินนี้เกิดการอักเสบติดเชื้อ จะทำให้เจ็บและคลำได้ก้อนได้ เริมหรือหูดหงอนไก่ หรือเป็นก้อนเนื้องอกและมะเร็งของอวัยวะเพศภายนอก แต่พบได้น้อยมากเบื้องต้นไม่ไปบีบหรือคลำบริเวณก้อนดังกล่าวเองบ่อยๆ งดการมีเพศสัมพันธ์ไปก่อน ใส่เสื้อผ้าที่ไม่รัดเกินไป และควรไปพบแพทย์เพื่อตรวจเพิ่มเติม หากก้อนมีขนาดใหญ่ คลำได้ชัดเจนดังกล่าวมา เพราะต้องดูว่าควรได้รับการรักษาด้วยการผ่าออก และนำชิ้นเนื้อส่งตรวจให้ได้การวินิจฉัยที่แน่ชัดต่อไปหรือไม่